Document ID: /fineweb-2-swissfilter-quality_10-filterrobots/filtered/07297.jsonl.gz/138

Le fourdâ a mére-gran
Lè dzouno dè vouè, châvon a pêna chin ke l’è tyè on fourdâ.
Chovinyidè-vo dou fourdâ a vouthra mére-gran? Lè donè è lè mére-gran l’avan on fourdâ, par dèchu lou j’âyon, po lè tsouyi.
L’avan pâ tan dè hou robè. Irè pye alêgro dè lavâ on fourdâ dè cotone tyè di robè in lanna ou bin in chêya.
Pâ rintyè po tsouyi lè j’âyon, ma achebin po prà dè chêrvucho. Inpunyivan le kâro dou fourdâ po chayi on kunyu du le foua. Po panâ lè lègremè di piti è achebin po dèbotsardâ hou pititè frimoutsè.
In rèvinyin du la dzeniyire, di j’à, di pudzin a rèanimâ, mimamin di j’à a demi èhyou, iran tragalâ din le fourdâ to dà è bon tsô dè la patrena, tantyè a l’othô. Kan l’avan di j’invelè, lè piti, èpouiri, alâvan lou j’inkaratâ dèjo le fourdâ a maman. Kan faji on bokon frètsè, por alâ rido…